JohanHeinsen/ENO huggingface dataset:
Den Vest-Sjællandske Avis, 1837-12-11
Etatsraad Stenfeldt her har udgivet nogle Bemærkninger med Hensyn til Anordningen, af 25de October 1837 angaaende Kjøbstædernes occonomiske Bestyrelse, koster 1 Mk. 8 s.). Vi kjende dette Skrift kun af en Anmeldelse i Helsingørs Efterretninger; men saavidt vi deraf kunne skjønne, fortjener det at læses og at lægges paa Hjerte af Kjøbstædernes nuværende og tilkommende Bestyrelser, J Roeskilde Avis Nr. 98 læses Udkastet til det provisoriske Regulativ for samme By, dateret den 1ste December. Vi uddrage deraf Følgende: Repræsentanternes Antal bestemmes til 9, dog under den Forudsætning, at en borgerlig Raadmand allernaadigst bevilges Kjøbstaden. Der bestemmes, at kun den, som paa Kjøbstadens Grund eier Bygninger, som i den almindelige Brandkasse for Kjøbstæderne ere assurerede for 1500 Rbd. Sølv, kan vinde Borgerskab som assoiceret Borger. For at kunne vælges som Repræsentant bestemmes en Otting, Næringsskat, der efter de der gjeldende Regler er at ansee som en heel Portion, som Minimum. Til Skatternes Paaligning bestemmes en Ligningscommission, bestaaende af 9 Personer foruden Kæmneren; denne Ligningscommission udnævner ved Stemmegivning af sin egen Midte en Formand paa eet Aar; denne Formand dirigerer og bestemmer Commissionens Møder; Kæmneren har ved Valget ingen Stemme og kan ikke vælges til Formand. Hver Fredag Formiddag, da Magistraten og Kjøbstadens Repræsentanter ere samlede paa Raadstuen, tilkaldes Kæmneren for at forevise sine Bøger og, om forlanges, sin Beholdning. Magistraten og Borgerrepræsentanterne have Ret til at disponere over 200 Rbd. Sølv aarligen paa ubestemt Maade, naar kun Kjøb stadens Gavn derved søges. Revisorernes Antal bestemmes til tvende regnskabskyndige Mænd, af hvilke een afgaaer hvert tredie Aar.
Den Vest-Sjællandske Avis, 1837-12-11
Borger og Kjøbmand i Kjøbstaden Holbek, A. A. Borch, (død den 2den Febr. 1837) og hans Hustrue Jnger Eleonore, født Kornerup, (død d. 20de Decbr. 1836), have ved deres d. 2den Juli 1823 oprettede og den 23de December 1826 confirmerede Testamente stiftet til Bedste for det Offentlige følgende Legater, under nedenanførte Benævnelser. 1) Det Borchske Legat til Fattigvæsnet i Holbek 2000 Rbd. Sedler, af hvis Renter, 800 Rbd. Sedler, 13 af de ældste og svageste af Syge og Sengeliggende og deraf allerneest Trængende og Værdige, som Jntet kunne fortjene, skulle ugentlig nyde 1 Rbd. hver . 342 33 2138 restergaden samt 20 Rbd. i det Hele til Jldebrændsel for disse Fattige. 2) Det Borchske Legat for Huusarme Holbek, 15000 Rbd. Sedler, af hvis Renter, 600 Rbd. Sedler, 6 sande huusarme Familier, som lide Nød, fordi de ved deres foregaaende Stilling i Livet, af Undseelse og Tilbageholdenhed, ikke kunne erholde Understøttelse, skulle erholde 25 Rbd. qvartaliter. 3) Det Borchske Legat til Holbeks Skole 15000 Rbd. Sedler. a) Renten af de 10,000 Rbd., aarlig 400 Rbd., anvendes til fattige Skolebørns Underviisning, hvorved de kunne blive duelige til Tjeneste tiende, til Løn for en Lærerinde, samt til Jldebrændsel for hende og Localet, saavelsom til Vedligeholdelsen af det nødvendige Jnventarium, samt Opklædning af 2 a 3 fattige Drenge og 2 a 3 fattige Piger, som meest have udmærket sig. b) Renten af de 5000 Rbd. anvendes til fattige Børns Op klædning til deres Confirmation. 4) Det BorchskLegat til Holbek Kirke, 2000 Rbd. Sedler, Renten heraf 80 Rbdlr. skal opspares og tillægges Capitalen, indtil en Hovedreparation findes fornøden, hvortil de opsparede Renter, men ikke Capitalen, maae anven(Call. Av.) des.
Den Vest-Sjællandske Avis, 1837-12-11
Callundborg, den 5te December. Natten imellem den 25de og 26de November sidstleden indstrandede den Kjøbmand Kruse i Nyborg tilhørende Skonnert "Delphinen, Capitain P. Hansen, paa det imellem Samsøe og Sielland værende Hatterev. Skibet selv er tildeels Vrag, men største Deel af dets Grosserer Jacob Holm i Kjøbenhavn tilhørende Ladning, der bestod af Rug, Byg og Smør, destineret til Norge, blev bjerget, og Mandskabet: Capitainen, 4 Matroser og en Skibsdreng, kom lykkelig iland paa Kyholm. Capitainen, der var fortvivlet over denne Ulykke og endog røbede Sindssvaghed i Samtale med Skibsfolkene, skjød sig Onsdagen den 29de November, den 2den December stedtes han tilJorden, begrædt af sit Skibsmandskab, af hvilke han var meget afholdt. Han efterlader sig Kone og (S. Bl.) Børn.
Den Vest-Sjællandske Avis, 1837-12-11
Læsøe, den 26de November. Natten til den 19de dennes kom Barkskibet Cagle," Capt. Willian, Turnley, bestemt fra Stokholm til Hjemstedet, Hull med en Ladning Jern, paa Grund østen under Øen, men kom flot næste Nat ved Hjælp af Øens Bier gere, efterat have udlodset Lidet af Ladningen. Skibet fortsatte Reisen, saavidt skjønnedes, uden at have taget Skade.
Den Vest-Sjællandske Avis, 1837-12-11
Natten til den 22de de kom paa Grund under Øen Barkskibet "Wootford" af Withby, CapiJ. Sanderson, paa Reisen fra Riga til Plymouth, ladet med Mastetræer, Bielker og Planker; Skibet er forliist og Bjergningen er begyndt; og Bart skibet Excellent" af Sunderland, Capt. Murrey, paa Reisen fra Petersborg til London, ladet med Planker og noget Hørfrø. – En Brig var ligeledes paa Grund, men kom ved egen Hjælp flot. Ved et Patent fra den slesvig-holsteenske Regjerin, i Gottorf, af 15de Novbr. 1837, bekjendtgjøres "At Hs. Majestæt har fundet sig bevæget til allernaadigst at nedsætte de bestemte aarlige Bidrag til den almindelige Stad Brandkasse fra 1/2 pCt. af Assurance-Summen til 1/2 pCt. af samme Sum, at regne fra 1ste Juli d. A. indtil videre, og indtil muligen atter en Forhøielse maatte vise sig at være nødvendig, eller ogsaa en endnu større Nedsættelse hensigtsmæssig. "Correspondensblatt" bemærker i den Anledning, "at denne Nedsættelse omtrent udgiør lige saa meget som de nylig udskrevne Stænder omkostninger, saa at disse derved, saa at sige, ikke blive til nogen ny Byrde for Stædernes Grund(Kbhvnsp.) eiendomme.
Den Vest-Sjællandske Avis, 1837-12-11
AVERTISSEMENTS. Da man forhen har seet Nødvendigheden af en detailleret Consumptions=Tarif, og en saadan er til stor Nytte saavel for Told- og Consumptionsvæsenets Embedsmænd og Betjente, som og for Handlende og Andre, der have Forretninger at afgjøre, Told- og Consumptionen betræffende, saa tillade vi Undertegnede os herved at indbyde til Subskription paa en saadan Tarif, der, saafremt muligt er, vil blive udgivet ved dette Aars Udgang. Denne Tarif, der vil indeholde nøiagtig Udregning af Jndførsels-Consumptionen, Formalings=Afgiften samt Afgivten af Brændingsredskaberne og Underretning om Consumptionens Godtgjørelse m.v., saaledes som er bestemt ved Forordningen af 22de Novbr. 1837, og som vi have bestræbt os for at gjøre saa fuldstændig som muligt, vil omtrent blive af 5 Arks Størrelse, heftet i Octav, haabe vi at kunne overlade for den særdeles billige Priis 8 s. pr. Ark. Subskriptionen modtages her paa Stedet af Hr. Bogtrykker, Magnus eller en af Undertegnede, og desuden vil og faa Dage trykte Subskriptionsplaner blive udgivne. Slagelse den 6te December 1837. Westermann. Knie, Consumptionsbetjente.
Den Vest-Sjællandske Avis, 1837-12-11
Torsdagen den 21de dennes Form. Kl. 12 bliver paa Thinghuset i Løve afholdt offentlig Licitation over Reparations=Arbeidet ved de Løvegaard tildeelte Veistrækninger i Løve Herred efter Overslag og Conditioner, der forinden ere til Eftersyn paa Undertegnedes Embedscontoir. Det bemærkes, at Overslaget er paa 210 Rbd. Løve Herredscontoir paa Frihedslund pr. Slagelse den 9de December 1837. Manthey.
Den Vest-Sjællandske Avis, 1837-12-11
Til forestaaende Juul bliver Undertegnede forsynet med mange smukke Legetøier, Galanterie= og Parfumerievare til billige Priser. Sorøe den 8de December 1837. C. L. Tronier, En velvoxen Dreng, af honette Forældre, som selv kan klæde ham i Læretiden, kan strax blive antagen ved Handelen, naar man derom henvender sig til Bogtrykker Magnus i Slagelse og tillige medbringer Prøveskrivt.
Den Vest-Sjællandske Avis, 1837-12-11
Hos Frue Zachariæ i Slagelse kan for billig Betaling erholdes timeviis Underviisning i at forfærdige Blomster Hvor tvende Værelser med Spisekammer, Pigekammer og Plads til Brænde er at faae tilleie, anviser Bogtrykker MagnusFedestalden ved Mogenstrup Brændeviinsbrænderie pr. Nestved er at erholde i Leie eller Forpagtning. Sammesteds kunne ogsaa enkelte Kreaturer indtages paa Drank til Fedning. Man melder sig hos Forvalteren ved Stedet.
Den Vest-Sjællandske Avis, 1837-12-11
Paa Næsbyholm pr. Sorøe kan erholdes udmærket fine Gravenstener og Pigeonner for 3 Mk. pr. Skjeppe, samt andre fine Frugter til billigere Priser. Et godt Garverie eller et Sted, hvor et saadant kunde anlægges, ønskes tilkjøbs eller tilleie, helst paa 10 Aar. Herpaa Reflecterende ville behage at henvende dem til Bogtrykker Magnus i Slagelse.
Den Vest-Sjællandske Avis, 1837-12-11
Rettelser. Nr. 192. S. 772, 1ste Sp., 3die Lin. 25 Personer læs 2500 Personer. Nr. 196. S. 789, 2den Sp., 11te Sin. 300000 Tyl. læs 80000 Tyl Paa dette Blad, der udgaaer fire Gange ugentlig, modtages Subscription paa alle kongelige Postcontoirer Danmark og Hertugdømmen; Prisen er, alle Omkostninger iberegnede, 1 Rbd. 2 Mk. 7 1/2 s. Qvartalet.
Den Vest-Sjællandske Avis, 1837-12-12
23 Aarg. Den Vest-Sjællandske Avis. 2 Ta den 12 December. Tirsdagen. No. 19. W. Peter Magnus i Slagelse. Redigeret, trykt og udgivet Med Kongelig allernaadigst Tilladelse, at forsendes med Brevposten i Danmark og Hertugdømmene.
Den Vest-Sjællandske Avis, 1837-12-12
Udenlandske Efterretninger. Spanien. De imellem Sardinien og Spanien angaaende Handelen og Skibsfarten opstaaede Tvistigheder, som vare skadelige for begge Nabolande, ere nu bilagte. Prætendentens Tilbagetog til hiin Side Ebro og den Genuesiske Kjøbmandsstands Forestillinger have bevæget Kong Carl Albert til at give efter. – Don Carlos skal staae i Underhandling med nogle Hollandske Handelshuse om et nyt Laan, Madrider Valgene ere allerede af Senatet erklærede for ugyldige; man venter, at det Samme vil blive Tilfældet i det andet Kammer. Udkastet til Cortes forsamlingens Svar paa Dronningens Throntale er forfattet af Martinez de la Rosa. Der debatteredes om det, men man ventede, at det uforandret vilde gaae igjennem. Jndenrigsministeren har taget sin Afskeed; Dronning-Regentinden har indtil videre overdraget hans Ministerium til Søministeren. Den Franske Grændse oversvømmes af Christinske Flygtninge, som Esparteros Langsomhed overlod til deres Fienders Raserie.
Den Vest-Sjællandske Avis, 1837-12-12
Portugal. Efter Beretninger fra Lissabon af 22de Novbr. var Tingenes Stilling høist kritisk, dersom man tør troe den Engelske Correspondent. Baronerne Setubal og Leiria havde allerede samlet 500 Mand paa den Galiciske Grændse og gave betydelige Haandpenge, saa at nylig 47 Cacadores skulle være gaaede over til dem. Ogsaa skal det være lykkedes dem at skaffe sig Penge i London. Ministrene have henvendt sig til den Spanske Regjering for at udvirke, at Emigranterne blive forviste til det Jndre af Spanien. Communicationen med Spanien er ganske afskaaren, da Estremadura gjennemstreifes af mere end 3000 Carlister, der tildeels anføres af Miguelitiske Officerer. Desuden staae Ministrene ikke i den bedste Forstaaelse med det ultraliberale Partie, og man tvivler meget paa, at Dronningen vil sanctionere den nye Constitution.
Den Vest-Sjællandske Avis, 1837-12-12
Frankrig. Man taler igjen om, at Borgergardens Artillerie i Paris vil blive reorganiseret, men paa ganske nye Grundlag, som indgyde Regjeringen mindre Frygt. Den Plan, som er udarbeidet i Ministeriet for det Jndre, ja endog i Krigsministeriet, er allerede forelagt nogle Overofficerer ved Borgergarden og i Hovedpunkterne billiget af dem. Det nye Artillerie skal blandt Andet have en ny Uniform, som ligner Jægeruniformen, og ikke meere have deres eget Skyts, som er betroet til deres egen Bevogtning, men finde Alt, hvad der behøves til deres Tjenesteøvelser, som ikke skulle drives med stor Strenghed, i Vincennes. Tjenesten i Paris skulle de deele med de øvrige Afdelinger af Borgergaarden.
Den Vest-Sjællandske Avis, 1837-12-12
England. Den 29de Novbr. blev som Aarsdagen for den Polske Revolution 1830 høitideligholdt af et Selskab Polakker og Venner af Polakkerne i Kron- og Anker-Tavernen i London. O'Connell førte Forsædet og udtalte sin dybeste Deeltagelse med Polens Sag og sin faste Tro til dens endelige Seir, efter ham talte General Dwernick og Stanislaus Kozmian, Lord Dudley Stuart, Hr. C. Buller og Flere. (Samme Dag er bleven høitideligholdt i Paris og Brüssel.) – O'Connell har i en Skrivelse til Bladet Morning-Chronicle forsøgt at forsvare Erkebiskoppen af Köln imod den Preussiske Regjering.
Den Vest-Sjællandske Avis, 1837-12-12
Rusland. Keiseren har paa sin sidste store Reise igjen havt det Uheld at vælte med Vognen og komme lidt til Skade; Grev Orloff, der befandt sig i samme Vogn som Keiseren, har taget betydelig Skade, især i Ansigtet. Baade Rusland og Polen skal være i Forlegenhed for Penge, om Rusland vil tage sin Tilflugt til et nyt Laan, veed man ikke med Vished; men Banken i Warschau har isinde at gjøre betydelige Summer i Partial=Obligationer, som den har liggende fra det sidste Lotterielaan til et Beløb af 150 Mill. Gylden, i Penge. Planen dertil gjør ingen synderlig Lykke hos Kjøbmændene i Berlin, og Huset Rothschild i Frankfurt har ikke villet indlade sig deri. - Pesten i Odessa vedvarer, men er ikke saa ødelæggende, som man i Begyndelsen frygtede; omtrent 50 Personer vare døde af den.
Den Vest-Sjællandske Avis, 1837-12-12
Preussen. Privatbreve fra Køln meddele, at en Commission eller et Selskab, bestaaende af de meest anseete Borgere, er afgaaet derfra til Berlin for at gjøre Forestillinger for Thronen i Anledning af de erkebiskoppelige Anliggender. – Prinds August af Preussen er ankommen til Wien. Østerrig. 28 unge Mennesker, for en stor Deel Polske Emigranter, som nylig vare blevne fordrevne fra Krakaus Territorium, tildeels Jndvaanere af det Østerrigske Galizien, ere arresterede af det Østerrigske Politie i Tarnow og førte til Lemberg. De bleve grebne under en Forsamling, som de holdt paa et Gjestgiversted. De henhøre tilet Selskab, som kalder sig Lakayernes Forbund, der har til Hensigt at afskaffe alle Privilegier og indføre almindelig Lighed. De have erklæret, at det ikke har isinde at opvække Opstand i Polen eller handle fjendtligt mod Regjeringerne, i hvis Besiddelse Landet befinder sig, det vil kun stræbe at bevirke en sædelig Reform. Huusundersøgelserne i Krakau og Galizien vedblive; thi man troer, at Lakayernes Forbund har mange Forgreninger.
Den Vest-Sjællandske Avis, 1837-12-12
Tydskland. Kongen af Baiern har den 29de Novbr. udstedt en Forordning, ifølge hvilken Baiern, fra 1ste Jan. 1838 skal inddeles i 8 Kredse under følgende Navne: Overbaiern (649843 Jndbyggere), Nedrebaiern (566883), Pfalz (546972), Overpfal- og Regensburg (437255), Overfranken (461832), Mellemfranken (497367), Underfranken og Aschaffenburg (502753), Schwaben og Neuburg (518643).¬
Den Vest-Sjællandske Avis, 1837-12-12
- Den Sachsiske Stænderforsamling blev sluttet d. 3die Decbr. Først holdt Overhofpræsten Dr. v. Ammon en Prædiken; derpaa holdt Kongen en Tale, som Præsidenten for det første Kammer besvarede i Stændernes Navn. Endeligen erklærede Statsministeren v. Lindenau i Kongens Navn Landdagen for sluttet. Til Middag kongeligt Taffel, hvortil alle Medlemmer af begge Kamre vare indbudne. – Cas seler Avis indeholder følgende Avertissement: "Forat modvirke Udbredelsen af forfalskede Facta bemærke vi, at ifølge sikkre Underretninger de Deputerede fra Magistraten og Borgerskabet i Gottingen aldeles ingen Adresse have overleveret Hs. Majestæt, følgeligen heller ingen, som misbilliger den bekjendte Forestilling fra 7 Professorer. Som Medlemmer af Universitetets Senat vide vi med Vished, at dets Deputerede hverken have erholdt en Adresse eller nogensomhelst Forskrift af Senatet angaaende hiin Forestilling. Gøttingen den 5te December 1837. F. Dahlmann. Albrecht."
Den Vest-Sjællandske Avis, 1837-12-12
Jtalien. Breve fra Neapel af 9de November tale om nye Arresteringer. Jblandt de Fængslede nævner man Carlo Poerio, en Søn af en berømt Advocat, som er mistænkt for Liberalisme.
Den Vest-Sjællandske Avis, 1837-12-12
Grækenland. Kongen havde tilsendt den Græske Læge Dr. Epitis for hans Tjeneste paa PorosSølvkorset af Forløser-Ordenen. Han sendte det tilbage (man siger, fordi han ventede Guldkorset) med den bemærkning, at han takkede for denne Udmærkelse; Tiden vilde nok flette ham hans fortjente Laurbærkrands; han forlangte ingen Orden, men 100 Drachmer i Diæter for hver Dag, han havde været paa Poros. Som en Følge heraf er Epitis afskediget fra sin Post som Professor ved Universitetet og som Medlem af Medicinal-Comiteen og udslettet af Listen paa Forløser-Ordenens Riddere. – Baron v. Weichser paa Veien tilbage til Tydskland, hans talrige Familie følger ham om nogle Uger. Ogsaa Hofmarschallen, Grev v. Saporta, forlader med dette Aars Slutning sin Post og Grækenland; Major Sutzos har faaet hans Plads. – J Athen talede man stærkt om, at Koletti vilde blive kaldt tilbage fra Paris og sat i Spidsen for Forretningerne; dette vilde være et gunstigt Tegn for den fra mange Sider yttrede Attraa efter en Constitution.
Den Vest-Sjællandske Avis, 1837-12-12
Tyrkiet. Spændingen imellem Porten og den Franske Gesandt er lykkeligen tilendebragt, og nogle Oplysninger, til hvilke Constantines Fald sikkerligen bidrog Sit, vare tilstrækkelige til at gjenoprette Tingenes tidligere Tilstand. Admiral Roussin havde strax efter sin Tilbagekomst fra Paris fra Portens Side erholdt de Jnstructioner, der vare medgivne den tilbagevendte Capudan Pascha, med Hensyn til Spørgsmaalet om Tunis, og denne skyndte sig med at bortfjerne enhver Mistanke om, at han vilde understøtte Beyen i Constantine. Siden har Admiral Roussin med en egen Coureer erholdt meget beroligende Forsikkringer fra sit Hof med Hensyn til Portens tilfredsstillende Erklæringer og meddeelt Reis Effendi en venskabelig Explication angaaende Admiral Gallois's Fremgangsmaade. Algerie. Hertugen af Nemours seilede d. 9de November paa et Dampskib fra Bona til La Calle, dette bekjendte gamle Franske Establissement, der nu stedse vinder meere Liv og Betydning ved Koralfiskernes tiltagende Antal. Afgifterne fra disse Fiskere, der for Størstedelen ere Toskanere og Neapolitanere, beløb sig for Aaret 1836 til henved 250000 Fr., fordet løbende Aar ere Jndtægterne meget betydeligere.
Den Vest-Sjællandske Avis, 1837-12-12
Fra La Calle vil Prindsen seile over Algier til Mostaaenem og Oran for ogsaa at lære den vestlige Deel af de nordafricanske Besiddelser at kjende. Først fra Oran gaaer hans Reise directe til Frankrig. Havet er imidlertid igien blevet roligt og seilbart for Dampskibe. - Snart seer man i den Afrikanske Armee ingen Capitain meer, uden at han er Ridder af Æreslegionen; Oberstlieutenant Lamoriciere bliver Oberst, og Hertugen af Remours har sikkret Oberst Bernelle, der allerede for nogle Aar siden førte Generalstitelen, i Spanien, Befordring til Marschal de Camp. -
Den Vest-Sjællandske Avis, 1837-12-12
Den Franske Moniteur af 4de Decbr. bekræfter Marschal Vallees Udnævnelse til Generalgouverneur. –
Den Vest-Sjællandske Avis, 1837-12-12
Oberst Bernelle har d. 1ste Novbr. udlovet en stor Priis til Enhver, der bringer ham Achmet Bey levende eller død.
Den Vest-Sjællandske Avis, 1837-12-12
Sydamerika. J en Skrivelse fra Buenos=Ayres af 15de Sept. hedder det: For kort siden lod i Nærheden af Montevide en Corsar sig see under det nyskabte Flag af Republiken Rio Grande med en kapret Brasiliansk Brig. Regjeringen i Montevideo udsendte strax et bevæbnet Fartøi for at gjøre Jagt paa Corsaren. Skibets tappre Fører indhentede ogsaa Corsaren og opfordrede ham til at overgive sig; da denne vægrede sig, vendte han for ikke at udgyde Blod tilbage til Montevideo og berettede sin Regjering, at Kaperen ikke havde villet overgive sig. Efter Forlydende skal der præges en Medaille for den nye Søhelt.
Den Vest-Sjællandske Avis, 1837-12-12
Jndenlandske Efterretninger. Man taler om adskillige Overfald og Plyndringer, som skulle være forøvede paa Chausseen i Nærheden, af Kjøbenhavn, navnligen ved Høie-Taastrup. Der skal i denne Vinter, i flere Egne af Sielland, herske en sørgelig Næringsløshed, der rimeligviis frister til (Aarh. Av.) slige Forbrydelser.
Den Vest-Sjællandske Avis, 1837-12-12
Aarhuus den 8de December. J Hadsteen, paa Grevskabet Frysenborg, er forleden Nat gjort et afskyeligt Jndbrud hos et Par eenlige Folk. Tyvene, to Personer, vare stegne ind igjennem Vinduet. Den Ene havde staaet med en Kniv for Sengen, imens den Anden sønderslog et Skriin, hvori de stakkels Huusbeboeres hele, i mange Aar sammensparede Smule Eiendom, 400 Rbdlr., befandt sig. (S. Bl.)¬
Den Vest-Sjællandske Avis, 1837-12-12
J Aalborg Avis læses følgende Jndsendt fra Vensyssel: "Overfald og Stratenrøveri begynde nu ogsaa her i Egnen at blive almindelige. Flere saadanne ere Jndsenderen bekjendte at have fundet Sted paa Biveiene og eenlige Steder, men nu begynde de ogsaa at strække sig til Hovedlandeveiene. Saaledes blev Natten mellem den 20de og 21de Novbr. en Karl fra Tolstrup Præstegaard, der var sendt som Expres til Hjørring, midt paa Landeveien mellem Vreilev Mølle og Hjørring, omtrent lige Vesten forRønnovsholm, overfaldet af en Person, der affordrede ham hans Uhr, og da dette blev negtet, greb fat i Tøilen, angreb Karlen og havde allerede trukket ham halvt ned af Hesten. Det var alene Karlens Aandsnærværelse og Styrke, der efter en temmelig langvarig Kamp fik Bugt med Røveren og ved en heldig Maneuvre med Hesten fik ham kastet ned i Vasegrøften, hvorfra han dog strax efter sprang op- og skyndte sig over Heden mod Østen af Rønnovsholm til.
Den Vest-Sjællandske Avis, 1837-12-12
Skagen den 27de November. Den 25de dennes indstrandede paa Pynten af Skagens Nordostrif Brigskibet "Albatros" af Bremen, Capt. J Scholborg, kommende fra Rio Janeiro og bestemt til Kjøbenhavn med en Ladning Sukker og Kaffe. Skibet vil sandsynligviis blive Vrag, men af Ladningen er allerede bjerget et meget betydeligt Partie Kaffe, ligesom der forventes, at det Øvrige deraf med gunstigt Veirligt vil blive bjerget. Sukkeret derimod vil formodentlig gaae tabt eller blive havareret, da der ermeget Vand i Skibet.
Den Vest-Sjællandske Avis, 1837-12-12
Paa Busserevet ved Frederikshavn er indstrandet Jagten "Ane Cathrine af Horsens, Skipper A. P. Thomsen.
Den Vest-Sjællandske Avis, 1837-12-12
Det Bornholdtske Skuespillerselskab - hedder det fra Slesvig, som i afvigte Sommer gav Forestillinger i Kjøbenhavn, har nu opløst sig. For Hr. Bornholdt er der nu opgaaet et Lys, som han ikke vil sætte under en Skjeppe, men lade lyse for Alle og Enhver. Han vil nemlig anlægge et Lysestøberie.